مصلح الدین صدیقى

محمد مصلح الدین صدیقی (27 دسمبر 1918 – 23 مارچ 1983)، ایک سنی مسلمان عالم دین و مبلغ اسلام تھے جو ناندیڑ حیدر آباد دکن، بھارت میں پیدا ہوئے۔Tazkira-e-Qari Muslehuddin – Professor Jalaluddin Ahmad Noori (Karachi University)

 ابتدائی حالات 
قاری مصلح الدین کی ولادت11 ربیع الاول 1336ھ بمطابق 1917ء کو ضلع ناندھیڑ حیدرآباد دکن میں پیدا ہوئے۔ آپ کے آباء و اجداد شرفائے دکن میں سے تھے اور صدیوں سے اسلامی تعلیم و تعلم سر انجام دیتے آ رہے تھے۔ آپ نے والد مولانا غلام جیلانی سے قرآن حکیم حفظ کیا۔ تقریبا سترہ برس کی عمر میں اپنا وطن چھوڑ کر مدرسہ مصباح العلوم مبارک پور اعظم گڑھ میں علوم اسلامیہ کی تحصیل کا آغاز کیا اور حافظ عبدالعزیز مبارکپوری کی زیر نگرانی آٹھ برس میں تکمیل کی اس کے بعد مفتی محمد امجد علی اعظمی سے بیعت ہوئے اور پھر کچھ عرصہ بعد امجد علی اعظمی نے آپ کو تمام سلاسل طریقت میں اجازت و خلافت دی۔ تحصیل علم کے بعد آپ نے ناگپور کی جامع مسجد میں امامت و خطابت فرمائی نیز جامعہ عربیہ ناگپور میں تدریسی خدمات بھی انجام دیں۔ کچھ عرصہ سکندر آباد حیدرآباد دکن کی جامع مسجد میں بھی خطابت فرمائی۔

 پا کستان ہجرت 
سقوط حیدرآباد دکن جس میں سات لاکھ مسلمان ہلاک ہوئے) کے بعد 1949ء میں آپ پاکستان چلے آئے اور اخوند مسجد کھارادر میں خطیب و امام رہے۔ اخوند مسجد کی امامت کے دوران آپ نے علامہ سردار احمد لائل پوری‘ عارف اﷲ شاہ صاحب‘ پیر صاحب دیول شریف‘ علامہ سید احمد سعید کاظمی کی خواہش اور ایماء پر ڈیڑھ سال جامع مسجد واہ کینٹ راولپنڈی میں امامت و خطابت کی۔ نیز دار العلوم مظہریہ آرام باغ اور اس کے بعد دار العلوم امجدیہ میں وصال سے پہلے تک تدریسی اور علمی خدمات انجام دیتے رہے۔

 مزید دیکھیے 
 احمد رضا خان
 حامد رضا خان
 محمد الیاس قادری
 جماعت اہل سنت
 مصطفیٰ رضا خان

 حوالہ جات 

 بیرونی روابط 
 ستائیسویاں عرس مصلح الدین صدیقی
 مختصر سوانح مصلح الدین صدیقی (اردو)
 تقاریر مصلح الدین صدیقی
 قصیدہ بردہ شریف آواز مصلح الدین صدیقی

زمرہ:1918ء کی پیدائشیں
زمرہ:1983ء کی وفیات
زمرہ:احناف
زمرہ:پاکستان کے سنی علما
زمرہ:پاکستانی صوفیا
زمرہ:حیدرآبادی نژاد پاکستانی شخصیات
زمرہ:حیدرآباد، بھارت کی شخصیات
زمرہ:سلسلہ قادریہ
زمرہ:کراچی کی شخصیات
زمرہ:بریلوی مکتب فکر کی شخصیات
زمرہ:ویکی ڈیٹا سے مختلف مختصر وضاحت
زمرہ:مہاجر شخصیات